open-index/open-wikipedia-markdown huggingface dataset:
Queen Nwokoye

thumb
**Queen Nwokoye** (o belegwe ka  11 August 1982) ke motshameki wa difilimi kwa.[<sup>2</sup>[3 O itsege thata ka filimi ya 2014 ya  Chetanna , kwa a fentseng seetsele sa "Best Actress" kwa  11th Africa Movie Academy Awards.[<sup>4</sup>

## Dithutego le botshelo jwa pele
Nwokoye o tshotswe kwa Lagos State mo lelwapeng la se Catholic,mme o tswa kwa  Anambra, kwa kgaolong e e mo  borwa jwa   Nigeria[.<sup>5</sup> o simolotse sekolo sa gagwe se se botlana kwa  Air Force primary.  afeletsa ko go se se golwane sa Queen's College Enugu, pele ga a fetela kwa  Nnamdi Azikiwe University Awka, Anambra state ko a neng a ithutela  Sociology le  Anthropology. O godile a bata go nna molwela ditshwanelo.[<sup>6</sup> Ka nako ya gagwe kwa Mmadikolo, Nwokoye o ne a tsenelela dikgaisano tsa Mmabontle, Di akaretsa; Miss Royal Crown, Miss Nigeria, and Miss Eastern Campus,ye a e fentseng. [<sup>7</sup>

## Tiro ya gagwe
Sale ka simolola go tshameka mo difiliming ka  2004 mo filiming e bidiwa Nna Men, Nwokoye o ne a tshameka difilimingdi le mmalwa, a fenya dietsele. [<sup>8</sup>[<sup>9</sup>

## Botshelo jwa gagwe
Nwokoye o nyetswe ke  Oluchi Uzoma ba banang le mawelana, mosimane le mosetsana.

## Metswedi
[1 "ABOUT - Queen Nwokoye". Archived from the original on 26 August 2019. Retrieved 22 May 2016.

[2 "Nollywood: Queen Nwokoye, Rachel Okonkwo allegedly fight over movie role". Daily Post Nigeria. Retrieved 22 May 2016.

[3 "In Session with the Talented Queen Nwokoye, Ada Mbano Of Nollywood". guardian.ng. Retrieved 22 May 2016.

[4 "Will Ini Edo win 2015 AMAA Best Actress award tonight?". Vanguard News. 26 September 2015. Retrieved 22 May 2016.

[5] Rapheal (12 August 2023). "What upcoming actresses need to do to succeed –Queen Nwokoye". The Sun Nigeria. Retrieved 16 September 2024.

[6] H. Igwe (6 October 2015). "I Actually Wanted To Be A Lawyer But It Did Not Work Out – Actress Queen Nwokoye". Naij.com - Nigeria news. Retrieved 22 May 2016.

[7 I've Not Kissed For Real in Movies

[8] Chidumga Izuzu (11 August 2015). "Queen Nwokoye: 5 things you probably don't know about actress". pulse.ng. Archived from the original on 20 May 2016. Retrieved 22 May 2016.

[9 "AMAA Best Actress: Queen Nwokoye Hopeful To Beat Ini Edo And Jocelyn Dumas". Entertainment Express. Retrieved 22 May 2016.
Abida Mia

**Abida Sidik Mia** Ke mopolotiki wa kwa Malawi. E ne e le lekoko la palamente ya ga Chikwawa NNkombezi kwa Chikwawa District le Tona wa Metsi le tlhaeletsano.

## Political career
O ne a tlhophiwa kwa Palamenteng ya kwa Malawi ka ngwaga wa 2019.[<sup>1</sup>  Basadi ba maMuslim ba bangwe ene ele bo  Aisha Adams, Halima Daud, Mwalone Jangiya le Esther Majaza.[<sup>2</sup>

Mia o ne a tlhophiwa e le Mothusa Tona wa tsa lehatshe ka 2020.[<sup>3</sup> Ka  2022, O ne a diriwa tona wa tsa Metsi le tlhaeletsano.[<sup>4</sup>

O ne a diriwa mo thusa Tautona wa MMokatho wa Malawi Congress Party ka Seetebosigo 2024.[<sup>5</sup>

Ka Morula 2024  o ne a le kwa kgaolong ya  Chikwawa Nkombezi a rotloetsa batlhophi go ikwadisetsa dithopho tsa 2025. O ne a fa tetelelo ya gore didiba di baakangwe.[<sup>6</sup>

Mia e ne ele lekoko la  Malawi Parliamentary Women's Caucus le leneng le eteletswe pele ke Roseby Gadama ka  2024.[<sup>7</sup>

O ne a latlhegelwa ke setilo sa gagwe ka 2025 , a emetse mokgwatlho wa Malawi Congress Party.[<sup>8</sup>
## Metswedi

[1 "Hon. Abida Mia". PWC Malawi. Archived from the original on 2022-12-05. Retrieved 2022-08-08.

[2 "Aisha Mambo Adams First Muslim Female Second Deputy Speaker". Insight Bulletin. July 2, 2019. Retrieved 2025-02-25.

[3 "In Abida Mia, Chakwera has awarded sacrifice, loyalty, hard-work and excellence: It's not nepotism - Malawi Nyasa Times - News from Malawi about Malawi". www.nyasatimes.com. 2020-07-09. Retrieved 2022-08-08.

[4] Education, Brand (2022-02-07). "Malawi's Water and Sanitation Minister Abida Mia Gears Up For Work". Brand Education. Retrieved 2022-08-08.

[5] Kalumbi, Mike (2024-09-02). "Abida Mia appointed MCP's Second Deputy President Malawi 24 | Latest News from Malawi". Malawi 24. Retrieved 2024-12-31.

[6] NyasaAuthor1 (2024-12-02). "Abida Mia Urges Voter Registration Amid Borehole Repairs in Chikwawa - Malawi Nyasa Times - News from Malawi about Malawi".
www.nyasatimes.com. Retrieved 2024-12-31.

[7 "PWC Home – PWC Malawi". Archived from the original on 2024-12-31. Retrieved 2024-12-31.

[8] Mvona, Ralph (2025-09-19). "Rise, fall of giants in MPs' race". Nation Online. Retrieved 2025-09-20.

[9] 247Malawi (2021-01-12). "Ministers Sidik Mia and Belekanyama dies from Covid19". 247MALAWI NEWS. Retrieved 2022-08-08.
Tsakani Shiviti

**Tsakani Goodness Shiviti** ( o o tshotsweng ka Motsheganong a le lesome le bobedi ngwaga wa 1990) ke mopolotiki wa kwa Aforika Borwa o o emetseng African National Congress (ANC) fa e sale ka Seetebosigo 2024. Ke mokwaledi mogolo wa lekgotla la ANC la banana. Kwa palamenteng, ke modulasetilo wa komiti ya maranyane le botegeniki.

## Botshelo jwa gagwe le thuto
A tshotswe ka Motsheganong a le lesome le bobedi ngwaga wa 1990, Shiviti o tsholetswe a bo a godisiwa kwa Mapapila, motse o o kwa Malamulele kwa e leng Limpopo gompieno. Ene le batsalwa le ene ba barataro ba godisitswe ke nkuku wa bone fa batsadi ba bone ba bereka kwa Gauteng. Lolwapa lwa gagwe ke ba lotso lwa Tsonga.

Morago ga sekolo se segolwane, o ne a tswa kwa lolwapeng kwa ntle ga kemo nokeng ya batsadi ba gagwe  go tsena sekolo sa ithutelo ditiro sa University of Limpopo, a tsena ka thuso ya South African Students Congress (SASCO) le madi a a neng a a bolokile fa a santse a dira moriri. O alogile la Bachelor of Arts ya ditlhaeletsanyo. O ne a tlhophiwa e le mothusa tautona wa SASCO ka 2016, ka nako ya letsholo la #FeesMustFall.

## Tiro ya sepolotiki
Morago ga go aloga, Shiviti o ne a bereka mo makgotleng a dikgwebo potlana. Small Enterprise Finance Agency le Small Enterprise Development Agency. Ka Phukwi a rogwa ngwaga wa 2023, o ne a tlhophiwa e le mothusa mokwaledi mogolo wa African National Congress (ANC) mo lekgotleng la banana, a thusa mokwaledi mogolo Mntuwoxolo Ngudle; kwa bokopanong joo, Olga Seate o ne a tlhophiwa go nna mothusa mokwaledi wa bobedi, e le maemo a a neng a sa tswa go tlhamiwa.

Mo ditlhophong tsa Motsheganong 2024, Shiviti o ne a tlhophiwa go emela ANC kwa palamenteng ya Aforika Borwa. O mo komiting ya maranyane le botegeniki, e e neng ya mo tlhopha go nna modulasetilo wa yone ka bongwefela jwa pelo ka Phukwi a le lesome ngwaga wa 2024. Fa a le mo maemong ao ka Ngwanatsele 2024, o ne a supa matshwenyego ka lobelo lo Aforika Borwa a tsamayang ka lone mo go fetogeleng kwa dikoloing tsa motlakase, a re phetogo e e tshwanetse go sala morago thulaganyo e potlana mo pusong e le tsela ya go fema kgoreletso mo mmarakeng. Kgwedi eo SABC e ne ya mo inola a kgothatsa ba ba neng ba le teng kwa ditshupong tsa sepolotiki kwa Mbombela go tsaya dimausu tse di le mo diatleng tsa batswakwa.

## Botshelo jwa gagwe
Shiviti ke MoKeresete.

## Metswedi
Lucia Kimani

**Lucia Kimani Mwahiki-Marčetić** (o tshotswe ka kgwedi ya  Seetebosigo e le masome a mabedi le bongwe (21) ka ngwaga wa 1981) ke motabogi wa sekgala se seleele wa Bosnia yo o tsholetsweng kwa Kenya yo o nang le direkoto di le nne tsa Bosnia mo dikgaolong tse di farologaneng.

Ka ngwaga wa  2004, o ne a nyala monna wa gagwe wa Mo-Bosnia e bong Siniša Marčetić. Ba ne ba kopana kwa tshimologong ya ngwaga oo kwa Salzburg, kwa Austria, koo ba neng ba taboga lobelo lwa halofo ya marathone gone. Ka kgwedi ya Phatwe e le lesome le boferabongwe(19) ka ngwaga wa  2005, ba ne ba fudugela kwa Bosnia le Herzegovina mme ga jaanong jaana ba nna kwa Banja Luka.Monna wa gagwe o tswa kwa Prijedor. Ka ngwaga wa 2006 Lucia o ne a newa boagi jwa Bosnia.

Lucia e ne e le karolo ya setlhopha sa Diolimpiki sa Bosnia kwa Diolimpiking tsa Selemo sa ngwaga wa 2008. O ne a ikgogela morago mo lebelong la marathone la 2012 ka ntlha ya kgobalo ya mokwatla, mme o ne a gaisana kwa Diolimpiking tsa ngwaga wa 2016 tsa Rio.Ka kgwedi ya  Sedimonthole ele masome a mabedi le boraro (23) ka ngwaga wa  2008, o ne a tlhophiwa go nna moatlelete yo o gaisang wa mosadi wa Bosnia wa ngwaga wa 2008. O fentse Mmarathone wa Skopje ka ngwaga wa 2010 le Mmarathone wa Cracovia ka ngwaga wa 2012. Ka ngwaga wa 2013, mmogo le monna wa gagwe o ne a bula sekolo sa go taboga kwa Prijedor.

## Diphitlhelelo tsa gagwe

## Metswedi
Emily Kimuria

**Emily Chepar Kimuria** (o tshotswe ka kgwedi ya Seetebosigo e le lesome (10) ka ngwaga wa  1975) ke motabogi wa sekgala se seleele wa kwa Kenya, yo o tsereng maemo a bobedi kwa Marathone wa Berlin wa ngwaga wa 2003. O ne a fenya Mmarathone wa Hamburg wa ngwaga wa 2004 le wa Mmarathone wa Venice wa ngwaga wa 2005.

## Mokgwa wa go itshetsa le tswelelopele
Kimuria o ne a tsaya maemo a bobedi kwa Mmarathoneng wa Berlin wa ngwaga wa 2003, ka nako ya 2:28:18. Ka ngwaga wa 2004, Kimuria o ne a fenya Mmarathone wa Hamburg ka nako ya 2:28:57. O ne a fenya lobelo ka motsotswana o le mongwe go tswa go Alice Chelangat wa Mo-Kenya. E ne e le phenyo ya gagwe ya ntlha ya marathone.Mo go one ngwaga oo, o ne a nna wa bobedi kwa Mmarathoneng wa Amsterdam ka nako ya 2:29:45. Ka ngwaga wa 2005, o ne a fenya Marathone wa Venice, morago ga go kgaogana le Moethiopia Leila Aman morago ga dikilometara di le 30.

Ka ngwaga wa 2006, Kimuria o ne a tsaya maemo a boraro kwa Mmarathoneng wa Singapore, mme a fenya lebelo la tsela la Greifenseelauf kwa Switzerland.Ka ngwaga wa 2008, o ne a nna wa bobedi kwa Mmarathoneng wa Prague, ka nako ya 2:35:55.Ka ngwaga wa 2009, Kimuria o ne a tsaya maemo a boraro kwa Mmarathoneng wa Amsterdam.

## Metswedi
Hellen Jemaiyo Kimutai

**Hellen Jemaiyo Kimutai** (o tshotswe ka kgwedi ya Sedimonthole e le masome a mabedi le boferabobedi (28) ka ngwaga wa 1977) ke motabogi wa marathone wa kwa Kenya.

O simolotse ka go taboga go kgabaganya naga mme a nna wa bone mo lebelong la basha kwa Dikgaisanong tsa Lefatshe Lotlhe tsa go Kgabaganya Naga tsa IAAF tsa ngwaga wa 1993, a tsaya mmentlele wa gauta wa setlhopha le Kenya ka maduo a a itekanetseng. O ne a tlhoma nako ya rekoto ya diura di le 1:05:28 go fenya Dikilometer di le masome a mabedi (20) tsa Paris ka ngwaga wa 2000.

Nako ya gagwe e e molemolemo ke diura di le 2:25:53, tse a di fitlheletseng ka kgwedi ya Moranang ka ngwaga wa  2003 fa a ne a fenya Marathone wa Hamburg. Kgaisano ya gagwe ya ntlha ya boditšhabatšhaba ya bagolo e ne ya tla kwa Dikgaisanong tsa Lefatshe Lotlhe tsa Diatleletiki tsa ngwaga wa 2005, koo a neng a fetsa mo maemong a borobongwe mo Kenya mo marathoneng. Gape o ne a fenya Mmarathone wa Milan wa ngwaga wa  2005 le Mmarathone wa San Diego wa Rock 'n' Roll wa ngwaga wa  2007. O ne a emela Kenya mo marathoneng kwa Dikgaisanong tsa Lefatshe Lotlhe tsa Diatleletiki tsa ngwaga wa 2007 mme a fetsa mo maemong a bo25.

O ne a nna wa bobedi kwa Halofo ya Mmarathone wa Berlin wa ngwaga wa 2009.O ne a fenya kwa Mmarathoneng wa Toropo ya Vienna, a wetsa lobelo lono ka nako ya 2:31:08.O ne a taboga kwa Marathone wa Frankfurt ka kgwedi ya Phalane ka ngwaga wa 2010, mme a kgona fela go nna mo maemong a borobongwe.Dikgato tsa gagwe tse pedi tsa mmarathone tsa ngwaga wa 2011 e ne e le go nna mo maemong a botlhano kwa Mmarathoneng wa Madrid le maemo a boraro kwa Mmarathoneng wa Baltimore.O fentse Marathone wa Toropo ya Roma ka ngwaga wa 2012.

O na le bana ba le bane le monna wa gagwe Kenneth Kibet.

## Diphitlhelelo

## Metswedi
Thandiswa Marawu

**Thandiswa Linnen Marawu** ke mopolotiki wa kwa Aforika Borwa wa African Transformation Movement. Ke leloko la palamente ya Aforika Borwa fa e sale ka 2019.

## Metswedi
Monicca Mochadi

**Sekutu Monicca Mochadi** ke mopoltiki wa kwa Aforika Borwa o a saleng a emela African National Congress (ANC) kwa kgaolong ya Limpopo fa e sale ka 2019. E ne e le mokhanselara wa Limpopo wa ditiro, ditsela le dikago go tswa ka Motsheganong 2019 go tsena Mopitlo 2020.

Ka Seetebosigo 2018, Mochadi o ne a tlhophiwa mo setlheng sa dingwaga ste nne e le leloko la komiti ya ANC kwa Limpopo. Ngwaga o o latelang, o ne a le mo maemong a masome a mabedi le bobedi mo lenaaneng la ANC la kgaolo mo ditlhophong tsa 2019, a tlhophiwa go ya palamenteng ya Limpopo. O ne a tlhophiwa gape go nna mokhanselara wa Limpopo ke Stan Mathabatha, moeteledipele wa nako eo wa Limpopo, o a neng a mo neela maemo a mokhanselara wa ditiro, ditsela le dikago. Mo mameong ao, Mochadi o ne a lwantshana le dikhuti tse di mo ditseleng, a simolodisa letsholo la Operation Thiba Portholes e le bontlha jwa letsholo la go tokafatsa ditsela le dikago kwa kagolong eo.

Mochadi o ne a kobiwa mo khanseleng ka Mopitlo a le masome mabedi le boraro ngwaga wa 2020, ka tswakanyo ya ntlha ya ga Mathabatha ya makhanselara. O ne a tswelela e le leloko fela. Mme le fa go ntse jalo, kwa bokopanong jwa phathi jo bo latelang ka Seetebosigo 2022, o ne a retelelwa ke go tlhophiwa gape go ya komiting ya ANC kwa Limpopo.

## Metswedi
Everline Kimwei

**Everline Kemunto Kimwei** (o tshotswe ka kgwedi ya Phatwe e le masome a mabedi le botlhano (25) ka ngwaga wa 1987) ke motabogi wa sekgala se seleele wa kwa Kenya. Phitlhelelo ya gagwe e kgolo e ne e le mmentlele wa gauta wa setlhopha kwa Dikgaisanong tsa Lefatshe Lotlhe tsa go Taboga mo Tseleng tsa IAAF tsa ngwaga wa 2007, koo a neng a le mo maemong a borataro gone. Ke motshwari-mmogo wa rekoto ya Aforika ya go taboga ga mmarathone wa ekiden, ka ntlha ya go taboga ga gagwe ga phenyo kwa Kenya kwa Chiba Ekiden ka ngwaga wa 2006.

Kimwei o ne a gapa mmentlele wa selefera wa setlhopha fa a ne a le mosha kwa Dikgaisanong tsa Lefatshe Lotlhe tsa IAAF tsa ngwaga wa 2004 tsa go Kgabaganya Naga. O tshotse maemo a a gaisang mo lefatsheng a basha mo sekgaleng sa 15K le 20K, ka dinako tsa metsotso e le 47:39 le metsotso e le 65:04, ka go latelana. Maduo ano ka bobedi a ne a fitlhelelwa kwa Half Marathon ya Basadi ya Kobe ya ngwaga wa 2006, e a neng a e fenya. Kimwei o ne a nna kwa Japane bontsi jwa botshelo jwa gagwe jwa bosha mme o ne a atlega thata koo. O fentse Matsue 10K le Halofo ya Marathone wa Basadi wa Sanyo ka bobedi jwa ngwaga wa 2005 le ngwaga wa  2007. Gape o ne a nna le mafelo a mararo a a kwa godimo kwa Metshamekong ya Gauta ya Nobeoka, Boditšhabatšhaba jwa Shizuoka, Di-Relay tsa Hyogo le Halofo ya Marathone wa Sapporo. E ne e le mmampodi wa ngwaga wa  2007 wa Dikhamphani tsa Japane mo godimo ga 10K.

Tiro ya gagwe e khutshwane ya go taboga marathone e simolotse kwa Marathone wa Mumbai wa ngwaga wa  2008, koo a neng a rekota diura di le 2:32:51 tse di gaisang mo botshelong jwa gagwe.O ne a latela seno ka go taboga kwa Marathone wa London wa ngwaga wa 2008, koo a neng a palelwa ke go fetsa gone. O ne a fenya Marathone wa Colombo moragonyana mo ngwageng oo mme a tlhagelela la bofelo kwa Marathone wa Istanbul, a fetsa sentle kwa ntle ga kganetsano ka diura di le 3:20:05.

## Dikgaisano tsa boditšhabatšhaba

## Dilo tse di gaisang

* 3000 metres – 9:06.84 min (2007)
* 5000 metres – 15:14.15 min (2005)
* 10,000 metres – 31:16.50 min (2006)
* 10K run – 31:18 min (2007)
* Half marathon – 68:39 min (2007)
* Marathon – 2:32:51 (2008)

## Metswedi
Valentine Kipketer

**Valentine Jepkorir Kipketer** (o tshotswe ka kgwedi ya Ferikgong e thola botlhano (5) ka ngwaga wa 1993) ke motabogi wa sekgala se seleele wa kwa Kenya yo o itsegeng ka sekgala sa halofo ya mmarathone le sa mmarathone. O fentse dimarathone kwa Mumbai le Amsterdam mme o emetse naga ya gagwe kwa Dikgaisanong tsa Lefatshe Lotlhe tsa ngwaga wa 2013 tsa Diatleletiki. O na le diura tse di kwa godimo tsa 2:23:02 mo mmarathoneng le diura di le 1:08:21 mo mmarathoneng wa halofo.

Kipketer o ne a tlhagelela la ntlha mo dikgaisanong tsa go taboga go kgabaganya naga: morago ga go nna mo maemong a botlhano kwa Eurocross ya ngwaga wa 2008 a le dingwaga di le lesome le botlhano,ka ngwaga wa  2009 o ne a nna mo maemong a boraro kwa Dikgaisanong tsa go Kgabaganya Naga tsa Discovery kwa Eldoret mme e ne e le mmampodi wa basha ba North Rift Valley.Tiro ya gagwe ya boditšhabatšhaba e simolotse ka ngwaga wa 2010 kwa Netherlands: o ne a taboga dimitara di le 5000 ka metsotso e le 16:22.83 kwa Metshamekong ya FBK, a tsaya maemo a boraro kwa 4 Mijl van Groningen mme a nna mo go ba le lesome ba ba kwa godimo kwa Zevenheuvelenloop.

Phitlhelelo ya gagwe e ne ya tla ngwaga o o latelang fa a ne a fetogela mo dikgaisanong tsa go taboga mo tseleng. O ne a fenya lobelo lo logolo lwa Halofo ya Marathone wa Berlin ka metsotso e le 70:12.Go fetsa mo maemong a bobedi kwa Zwolle Half Marathon go ne ga tla pele ga phenyo e nngwe e e tlhageletseng kwa Lille Half Marathon, kwa nako ya gagwe ya phenyo e neng e le metsotso e le 68:21 (e ne ya nna mo maemong a gagwe a bolesome le bongwe mo lefatsheng ka ngwaga oo).O ne a ina ka fa tlase ga metsotso e le masome a supa gape kwa New Delhi Half Marathon, mme seno se ne se lekane fela go nna wa bosupa mo lebaleng le le neng le gaisana thata. O ne a simolola ngwaga wa 2012 ka phenyo kwa Sejaneng sa Sefapaano sa Lotto sa Hannut.Go tswa ga gagwe go gongwe fela mo ngwageng oo e ne e le go simolola sekgala sa marathone – o ne a etelela pele mo halofong ya tsela mme a nyelela mo halofong ya bobedi, a felela mo maemong a botlhano ka nako ya diura di le 2:28:02.

Kipketer o ne a fenya lobelo lwa gagwe lwa ntlha lwa marathone kwa tshimologong ya ngwaga wa 2013, a tsaya sekgele kwa Marathone wa Mumbai ka nako e e kwa godimo ya diura di le 2:24:33. Le fa a ne a le mo maemong a bone fela kwa Berlin Half Marathon, o ne a tlhophiwa go tsenela Dikgaisano tsa Lefatshe Lotlhe tsa ngwaga wa 2013 tsa Diatleletiki. O ne a tlhobaela mo kgaisanong ya gagwe ya ntlha ya boditšhabatšhaba, a tlogela marathone wa Bommampodi ba Lefatshe Lotlhe. Marathone wa Amsterdam o ne a bona tsosoloso mo masegong a gagwe fa a ne a fenya lobelo lo logolo ka nako e ntšhwa e e gaisang ya diura di le 2:23:02, le fa a ne a bontsha go swaba ka go bo a sa taboga ka lobelo lo lo kwa godimo.

## Metswedi
Sarah Paulse

**Sarah Unes Paulse** ke mopolotiki wa kwa Aforika Borwa o o berekileng mo palamenteng ya Kapa Bophirima go tswa ka 2004 go tsena 2010 le kwa palamenteng ya Aforika Borwa go tswa ka 2010 go tsena 2014 e le leloko la Independent  Democrats. Ke kgaitsadie Patricia de Lille, moeteledipele wa gompieno wa phathi ya Good le moeteledipele wa pele wa Independent Democrats.

## Tiro ya sepolotiki
Paulse e ne e le leloko la Independent Democrats, phathi ya sepolotiki e jaanong e phatlaladitsweng e e neng e eteletswe pele ke Patricia de Lille o e leng mogolowe. E ne e le modulasetilo wa lekalana la phathi eo la Boland. Le ntswa a ne a le mo maemong a borobabongwe mo lenaaneng la bo ntlhopheng ba kgaolo ya Kapa Bophirima mo ditlhophong tsa 2004, Paulse o ne a tlhophiwa go tsaya mangw a manno a mararo a phathi eo e neng e a iponetse mo palamenteng ya kgaolo. De Lille o ne a lebisiwa molato wa go thapa losika, selo se a neng a se ganetsa. De Lille o ne a fa mabaka a gore Paulse o tlhophilwe go nna mo mannong  ao ka gore o sale a nna leloko la phathi eo pele ga e tlhamiwa le gore phathi eo e ela tlhoko bong, phathi eo e ne e na le molao wa gore makgotla a yone a le masome mararo mo lekgolong a tshwanetse go emelwa ke basadi.

Ka nako ya ditlhopho tsa 2009, phathi e ne ya tsaya tshwetso ya go romela Paulse kwa palamenteng ya kgaolo gape mo boemong jwa ga Brett Herron, o a neng a le kwa godimo ga gagwe mo maemong a bo ntlhopheng, ebile e tlhagelela mo lenaaneng la IEC la palamente ya kgaol. Mokwaledi -mogolo wa ID Haniff Hoosen o ne a buelela tshwetso ya phathi are ke go netefatsa kemedi.

Ka Lwetse 2010, Paulse o ne a thapiwa go nna moeteledipele wa ID le go tsaya manno a ga mogolowe kwa palamenteng, morago ga gore mogolowe a thapiwa e le tona wa kgaolo ke moeteledipele wa kapa Bophirima le moeteledipele wa Democratic Alliance Helen Zille; selo se se diragtese morago ga ID le DA di itsise fa di kopana ngwaga o o o simologa, fa ID e tlaa phatlaladiwa kwa ditlhophong tsa 2014.

Paulse e ne e se ntlhopheng wa bopalamente wa DA kwa ditlhophong tsa 2014, ka jalo o ne a tlogela palamente.

## Botshelo jwa gagwe
Pele ga ditlhopho tsa mmasepala tsa 2011, tse mo go tsone De Lille e neng e le ntlhopheng wa DA wa mmatoropo wa Kapa, ANC  e ne ya lebisa De Lille molato wa go thapa ka losika; phathi e ne ya re monna wa ga Paulse, ebong Desmond, e ne e le mokgweetsi wa ga De Lille dingwaga di le dintsi le gore De Lille o ne a netefatsa gore ngwana wa gagwe wa mosimane Shaun, o bona mmereko kwa mmasepaleng wa Witzenberg pele ga a thapiwa kwa mmasepaleng wa Stellenbosch. De Lille o ne a ganetsa magatwe a.

## Metswedi
Helen Sauls-August

**Helen Mercedes Sauls-August** ke mopolotiki wa kwa Aforika Borwa le motsamaisa dipuisano wa gompieno wa palamente ya Kapa Botlhaba. O tlhophilwe mo maemong ao ka motsheganong 2019. Pele o ne a bereka e le mokhanselara wa kgaolo wa bonno, le mokhanselara wa botsogo. Ke leloko la African National Congress (ANC). Sauls-August e ne e le mokhanselara wa mmasepala wa Nelson Mandela Metropolitan.

## Metswedi
Osas Ighodaro

thumb
**Osariemen Martha Elizabeth Ighodaro** (o belegwe ka 26 phalane 1990), yo o itsegeng thata ka leina la **Osas Ighodaro,** ke motshameki wa difilimi wa Mo-Nigeria le Mo-Amerika, moamogedi wa thelebišene le moamogedi wa batho. O ne a fenya 2010 Miss Black USA Pageant mme a tlhoma Joyful Joy Foundation, mokgatlho o o kokoanyang madi go lwantsha malaria. Ighodaro o ne a tlhagelela jaaka motshameki yo mogolo go gaisa botlhe mo Nollywood ka 2018[<sup>2</sup> mme o ne a fiwa sekgele sa Best Actress in a Drama ka go latelana kwa 2022 le 2023 AMVCA ka ntlha ya ditiro tsa gagwe mo Rattlesnake: The Ahanna Story[<sup>3</sup> le Man of God,[<sup>4</sup> ka go latelana.

## Botshelo jwa pele

Ighodaro o belegwe ka di 26 Diphalane 1990 kwa Bronx, New York, United States, ke batsadi ba Ma-Nigeria ba ba tlholegang kwa Edo. O bone degree ya gagwe ya Broadcast Journalism le dikirii tse pedi tsa bogwebi  le bodiragatsi kwa Pennsylvania State University. O ne gape a bona MA ya gagwe ya Fine Arts kwa Actors Studio Drama School kwa Pace University. Ke leloko la Alpha Kappa Alpha sorority le mothei wa Imuetinyan Productions.

## Tiro ya gagwe

Ighodaro o simolotse tiro ya gagwe ya go tshameka mo New York morago ga go aloga kwa Mmadikolo. O simolotse ka go tshameka mo metshamekong ya theatre le mo difiliming tse di ikemetseng. Ka ngwaga wa 2012, o ne a fudugela kwa Nigeria kwa a neng a tshameka karolo ya go tshameka mo difiliming tsa Nollywood go akaretsa Adanna mo Tinsel.
Fa e sale ka nako eo, o ne a tshameka mo Cadillac Records, The Smart Money Woman le Gbomo Gbomo Express. Morago ga go tshameka mo go Rattlesnake: The Ahanna Story le Man of God (2022), o ne a abelwa sekgele sa Best Actress in a Drama' kwa go 2022 le 2023 Africa Magic Viewers Choice Awards ka go latelana.

Ighodaro o ne a tsamaisa The Headies 2022, The Headies 2023, 2014 Africa Magic Viewers Choice Awards le lenaneo la lelapa la Maltina Dance All.

## Botshelo jwa gagwe
Ighodaro O ne a nyetswe  Gbenro Ajibade ka Seetebosigo 2015 ba nna le ngwana wa ntlha ka 2016.[<sup>5</sup> Morago ba kgaogana.[<sup>6</sup>

## Metswedi

[1 "Malaria Deadly Toll". Huffington Post. 25 April 2016. Retrieved 25 April 2016.

[2 "Nigeria's top 10 highest earning actors made N3.5 billion in 2018". 17 April 2019. Archived from the original on 17 April 2019. Retrieved 17 April 2019.

[3 "Stan Nze, Osas Ighodaro win big - Full list of all di winners from 2022 AMVCA". BBC News Pidgin. 14 May 2022. Retrieved 26 July 2022.

[4 "Osas Ighodaro wins Best Actress at AMVCA 2023". Vanguard Nigeria. 20 May 2023. Retrieved 20 May 2023.

[5] Adebayo, Tireni (1 November 2018). "Gbenro Ajibade & Osas Ighodaro go separate ways as marriage hits the rock". Kemi Filani News. Retrieved 22 March 2019.

[6 "Gbenro Ajibade calls out wife, Osas Ighodaro on Instagram over neglect of their child". www.pulse.ng. 17 February 2019. Retrieved 22 March 2019
Lydia Kurgat

**Lydia Kurgat** (o tshotswe ka ngwaga wa1976) ke motabogi wa sekgala se seleele wa kwa Kenya yo o ithutetseng go taboga marathone. O fentse kgaisano ya Eindhoven Marathon gabedi mme gape o fentse dikgaisano tsa Bonn, Utrecht le Ljubljana. Rekoto ya gagwe ya go taboga sekgala se seleele ke diura di le 2:31:26.

## Hisitori
O simolotse tiro ya gagwe jaaka moitseanape wa go taboga ka go taboga ka go itsoketsa, mme morago a fetogela mo go tabogeng ka go taboga mo tseleng. O ne a nna mofenyi ka ngwaga wa 2002 wa kgaisano ya VTM Telecomloop ya 15 km kwa Netherlands, morago a fenya Trierer Stadtlauf kwa Jeremane ka ngwaga wa 2003. 

O ne a simolola go taboga marathone ka ngwaga wa 2006, a taboga kwa Niagara Falls Marathon kwa Canada, kwa a neng a fetsa a le wa boraro. Mo kgaisanong ya gagwe ya bobedi mo ngwageng oo, o ne a fenya Great Lakes Marathon kwa Kenya ka rekoto ya gagwe ya nako ya diura di le 2:40:45. O ne a tokafatsa seno kwa Eindhoven Marathon ya ngwaga wa 2007, fa a ne a fenya lobelo lwa gagwe lwa ntlha kwa Yuropa ka nako ya diura tsa 2:39:27 pele ga Tabitha Kibet. Kurgat o ne a fenya Bonn Marathon ngwaga morago ga moo a boeletsa jaaka mmampodi wa Eindhoven,  koo a neng a tokafatsa ka tsela e e bonalang ka nako ya gagwe go nna diura tse 2:33:39 mme a nna le pharologano ya go fenya ya metsotso e e fetang e meraro.

Kurgat o ne a oketsa lebelo la gagwe la marathone a sa fenngwa go nna dikgaisano di le tlhano kwa Utre cht Marathon ya ngwaga wa 2009.O ne a leka go dira diphenyo tse tharo tse di latelanang kwa kgaisanong ya Eindhoven mo ngwageng oo, mme o ne a fenngwa ke Beata Naigambo wa kwa Kenya, le fa nako ya gagwe ya diura tse 2:31:26 e ne e le e ntšha. Gape o ne a tlhoma marathone wa halofo ka nako ya 1:12:54 ka go fetsa mo maemong a boraro kwa Zwolle mo ngwageng oo.

O ne a taboga mo Houston Marathon ya ngwaga wa 2010, a tla a le wa botlhano, mme a boela gape mo go fenyang ka ngwaga wa 2011 kwa Ljubljana Marathon. 

## Metswedi
Salina kosgei

**Salina Jebet Kosgei** (o tshotswe ka kgwedi ya Ngwanatsele e le lesome le borataro (16) ka ngwaga wa 1976 kwa Simotwo, Kgaolo ya Keiyo) ke motabogi wa sekgala se seleele go tswa kwa Kenya. Ke mmampodi wa gouta wa Commonwealth Games, o kile a gaisana kwa Diolimpiking mme o fentse dikgaisano tse di farologaneng tsa marathone, go akaretsa le Boston Marathon wa ngwaga wa 2009.

## Tiro
O simolotse tiro ya gagwe ya metshameko fa a ne a le kwa Sekolong sa Simotwo Primary. O ne a fudugela kwa Sekolong se Segolo sa Basetsana sa Kapkenda mme a gapa dikgele di le mmalwa tsa bosetšhaba tsa sekolo se segolwane mo metshamekong ya heptathlon, 800 metres le 200 metres. O ne a aloga ka ngwaga wa 1993 mme morago a thapiwa ke Kenya Prisons Service.

O ne a tsenela dikgaisano tsa ngwaga wa 1994 Commonwealth Games, a fetsa mo maemong a botlhano mo metshamekong ya 800 metres. Morago ga go tshola ngwana wa gagwe wa ntlha ka ngwaga wa 1996, o ne a swetsa go leka go tsamaya sekgala se seleele.

Kosgei o ne a fenya kgaisano ya basadi ya dimetara di le 10 000 kwa Metshamekong ya Commonwealth ya ngwaga wa 2002. Nako ya gagwe, 31:27.83, e ne ya nna rekoto e ntšhwa ya Commonwealth Games.

O ne a tsenela dikgaisano tsa IAAF World Half Marathon Championships ka 2003 kwa Vilamoura, Spain, mme ga a ka a fetsa botoka go feta wa bo41. Kosgei o ne a gaisana le Kenya kwa Metshamekong ya Di-Olympic tsa ngwaga wa 2008 kwa marathone, a fetsa a le lesome.

Ka kgwedi ya  Moranang e le masome a mabedi (20) o ne a fenya ka ngwaga wa  2009 Boston Marathon timing 2:32:16, a second ahead of Dire Tune of Ethiopia.O ne a leka go sireletsa sereto sa gagwe mo kgaisanong ya ngwaga o o latelang mme tlotlo e ne ya ya kwa go Teyba Erkesso fa Kosgei a ne a fetsa mo maemong a boraro. O ne a tsenela dikgaisano tse dingwe tse pedi tsa marathone ka ngwaga wa 2009, a nna wa boraro kwa Grottazzolina Marathon le wa bo lesome le botlhano (15) kwa ngwaga wa 2010 New York City Marathon. Gape o ne a fenya Florence Half Marathon.

Ka ngwaga wa 2011, o ne a le mo gare ga ba ba lesome ba ba kwa godimo kwa Lisbon Half Marathon, Portugal Half Marathon le Yokohama Women's Marathon. O ne a kgona go taboga lobaka lwa diura di le 2:32:06 mme a nna wa botlhano mo San Diego Marathon. Ga a ka a tsenela dikgaisano ka ngwaga wa 2012 mme o ne a dira ditshupo di le pedi fela ka ngwaga wa 2013, a tla mo maemong a bone kwa Stockholm Marathon mme a fenya Marathon des Alpes-Maritimes. 

## Botshelo jwa gagwe
O nyetswe ke motshameki wa dikgoreletsi Barnabas Kinyor. Ba na le ngwana wa mosimane le wa mosetsana, Billy le Ruth, ba tsetswe ka ngwaga wa 1996 le ka ngwaga wa 2001, ka go latelana.

## Diphelelo

### Dikgaisano tse dikgolo tsa boditšhabatšhaba

### Dikgaisano tsa tsela

## Metswedi
Isabellah Andersson

**Isabellah Andersson** (o tshotswe Isabellah Moraa Amoro ka kgwedi ya Ngwanatsele ele lesome le bobedi,ngwaga wa 1980)  ke motabogi wa sekgala se seleele wa kwa Sweden-Kenya. O nna kwa Vilshult kwa Sweden, mme go tloga ka Motsheganong 2009 ke moagi wa Sweden. O tshamekela setlhopha sa Hässelby SK.

## Tiro
Andersson o ne a nna mmamoratwa yo mosha wa marathone wa Sweden ka kgwedi ya Herikgong ele masome a mabedi le bobedi,ngwaga wa 2010 fa a ne a nna wa botlhano kwa Dubai Marathon ka nako ya 2:26:52. Mo 2010 European Championship o ne a fetsa mo maemong a botlhano, mme o ne a tlhatlosediwa go nna wa boraro ka ngwaga wa 2012. Ka kgwedi ya Phalane ele masome a mararo le bingwe ngwaga wa  2010, o ne a fetsa mo maemong a bone mo Frankfurt Marathon ka nako ya diura di le 2:25:10, ka jalo a tlhoma rekoto e ntšha ya bosetšhaba. O fentse Stockholm Marathon ka makgetlo a le mane ka go latelana. O ne a siana kwa Dubai Marathon ka ngwaga wa 2011 mme a tla mo maemong a boraro, a tokafatsa rekoto ya gagwe ya nako go nna diura di le 2:23:41.Kwa 2011 World Championships, o ne a nna wa bosupa. Kwa metshamekong ya 2012 Summer Olympics, o feditse a le lesome le borobedi.

Kwa tshimologong o ne a tla kwa Sweden go tla go ithuta go le gontsi ka motshameko wa go tsamaya ka dinao. Fa a le koo, o ne a kopana le Lars Andersson, yo e neng e le motho yo o ratang go tsamaya ka dinao e bile a rata go gaisana le ba bangwe. Bobedi ba nyetse ka kgwedi ya kgwedi ya Phalane ka ngwaga wa 2006 mme ba na le ngwana wa mosetsana Beyoncé (yo o tshotsweng ka ngwaga wa 2009), yo o teeletsweng ka moopedi wa kwa Amerika Beyoncé Knowles. Ka kgwedi ya  Moranang ele lesome,ngwaga wa 2016, ka ntlha ya botlhoko jwa leoto, o ne a tshwanelwa ke go tlogela go tsaya karolo mo Rotterdam Marathon kwa Netherlands. Seno se ne sa dira gore a se ka a kgona go tsenela metshameko ya 2016 Summer Olympic Games kwa Rio de Janeiro, Brazil. 

## Diphitlhelelo
Etape Bornholm -- 2009 - phenyo le rekoto ya Sweden mo kgaisanong ya 10 km

Stockholm Marathon -- 2008 - phenyo; 2009 - phenyo; 2010 - phenyo; 2011 - phenyo; 2013 - phenyo; 2014 - phenyo.

Göteborgsvarvet -- 2008 - 2nd place; 2009 - 2nd place; 2010 - 2nd place

Terräng-SM/Cross country championships -- 2008 - e ne ya nna ya ntlha mo dikgannyeng tsa 4 km le 8 km 

Lidingöloppet - 2007 - o ne a nna wa ntlha mo kgaisanong ya 30 km 

2010 European Athletics Championships, Barcelona ⁇  in marathon, o ne a nna wa boraro mme a gapa bronze medal, ka nako ya 2:34:43

## Metswedi
Bheki Cele

**Bekokwakhe "Bheki" Hamilton Cele** (o tshotswe ka di 22 Moranang 1952).Ke tona ya pele ya Sepodisi sa Aforikaborwa go tloga ka Tlhakole 2018 go fitlha ka di 17 Seetebosigo 2024. E ne e le Mokhomišenara wa Bosetšhaba wa Tirelo ya Sepodisi sa Aforikaborwa dingwaga di le pedi, go fitlhela a latofadiwa ka Diphalane 2011 le go tlosiwa ka Seetebosigo 2012.Gape o kile a nna Motlatsatona wa Temothuo, Dikgwa le Ditlhapi, mo Lekgotleng la Khuduthamaga la KwaZulu-Natal, le mo Lekgotleng la Peomolao la Porofense ya KwaZulu-Natal . Ke leloko la Komitikhuduthamaga ya Bosetšhaba ya African National Congress, mme o ne a golegilwe kwa Robben Island ka nako ya tlhaolele.

## Ditshupiso

## Matlhabisa ditlhong a bonweenwee a mapodisi

Ka Phukwi 2025, Cele o ne a amega mo matlhabisaditlhong a bonweenwee a mapodisi a a neng a ama Vusumuzi Matlala yo ga jaana a leng kwa kgolegelong. Dipegelo di latofatsa gore fa re na le tona ya sepodisi, Cele o ne a nna mo ntlong ya manobonobo malatsi ale mmalwa fela pele ga khamphani ya ga Matlala e newa thentara ya ditirelo tsa boitekanelo ya SAPS ya diranta di le dimilione di le 360. 

Leina la ga Bheki Cele le okeditswe mo maineng a le supa a a kwa godimo a a tlileng go neela bosupi kwa palamenteng ka nakwana kgatlhanong le ditatofatso tsa ga Mkhwanazi. Cele o simolotse go neela bosupi fa pele ga komiti ya nakwana ya palamente ka di 23 Diphalane 2025. Matlala o boletse fa a neile Cele dikete dile di tlhano tsa dipula
Stella Oduah

thumb
**Stella Oduah Ogiemwonyi** (o belegwe ka 5 Ferikgong 1962) ke mopolotiki wa kwa Nigeria yo o neng a direla jaaka Tona ya tsa Difofane go tloga ka 2 Phukwi 2011 go fitlha ka 12 Tlhakole 2014.[<sup>1</sup>[<sup>2</sup> le jaaka Mosenatoro go tswa kwa Anambra North Senatorial District.[<sup>3</sup> O ne gape a le Motsamaisi wa Tsamaiso le Ditšhelete ka nako ya letsholo la sepolotiki la Tautona Goodluck Jonathan.

## Tiro ya bopolotiki
Ka 2015, o ne a tlhophiwa go nna leloko la Senate ya Nigeria go emela Anambra North Senatorial District.[<sup>5</sup> [<sup>6</sup> O ne a le mongwe wa basadi ba le supa fela ba ba neng ba tlhophilwe go nna leloko la 8th. Ba bangwe e ne e le Rose Okoji Oko, Uche Ekwunife, Fatimat Raji Rasaki, Oluremi Tinubu, Abiodun Olujimi le Binta Garba.[<sup>7</sup> Oduah o ne a tlhophiwa gape go dira paka ya bobedi mo Senate ka 2019.[<sup>8</sup>[<sup>9</sup>Ka ngwaga wa 2022, o ne a itlhagisa gape ka fa tlase ga APC mme a fenngwa ke Senator Tony Nwoye.

## kitso ka gagwe
Oduah o tsholetswe kwa Igwe D.O. Oduah wa Akili-Ozizor, Ogbaru L.G.A. kwa Anambra State ka January 5, 1962.[ 10] Oduah-Ogiemwonyi o amogetse dikirii ya gagwe ya bachelor le ya master (ka Accounting le Business Administration ka go latelana) kwa United States. O ne a boela kwa Nigeria ka 1983 mme a tsenela Nigerian National Petroleum Corporation. 

Ka 1992, o ne a tlogela NNPC go tlhoma Sea Petroleum & Gas Company Limited (SPG), e leng mmaraka o o ikemetseng wa dikumo tsa peterolo kwa Nigeria. 

O ne a nyetswe ke Tona ya pele ya Merero ya Kago, Engr. Chris Ogiemwonyi mme o na le bana.

## Metswedi
[1 "Jonathan drops corrupt Aviation Minister, Stella Oduah, 3 others". Premium Times. 12 February 2014. Retrieved 2014-02-12.

[2 "Jonathan's cabinet". Archived from the original on August 9, 2011. Retrieved January 7, 2014.

[3 "Court fixes Nov 22 for arraignment of ex-Aviation Minister, Stella Oduah". Vanguard News. 2021-10-20. Retrieved 2022-03-16.

[4 "How Aviation Minister Stella Oduah Forced Cash-Strapped Aviation Agency To Spend $1.6 Million On Two BMW Armored Cars For Her". Sahara Reporters. 15 October 2013. Retrieved 9 July 2017.

[5] TheScoop (2015-03-30). "She's back, she's back: Princess 'BMW' Stella Oduah wins Anambra North senate seat". The ScoopNG. Retrieved 2020-06-10.

[6] Olowolagba, Fikayo (2019-02-25). "Nigeria election result: PDP's Stella Oduah wins Anambra North senatorial seat". Daily Post Nigeria. Retrieved 2020-06-10.

[7 The 6 female senators in 8th National Assembly, Naij.com, Retrieved 15 February 2016

[8 "Stella Oduah wins Anambra North Senatorial Election". 2019-02-25. Retrieved 2020-06-10.

[9] Newsbulletin (2019-02-25). "2019 elections: Senator Stella Oduah wins Anambra North, promises to sustain her quality representation". News Bulletinng. Retrieved 2020-06-10
MoMolemi

**Motlapele Morule** (o tshotswe ka  di 3 Moranang 1981 kwa Bophuthatswana ). O itsiwe gape ka leina la **Mo'Molemi**, ke motaki wa kgatiso wa Aforika Borwa e bile ke molemirui.  Ke leloko la pele la setlhopha sa Morafe le a le tlogetseng go tsenelela mo temothuong le go nna motaki a le esi. Dipina tsa gagwe tse tharo tse a di dirileng a le nosi ke Amantsi, Motsamai le Asia. Pina ya gagwe ya ntlha, Amantsi e ne ya gololwa ka ngwaga wa 2007. Ga jaana o saenile le khamphani ya bobegakgang e e kwa Botswana, e bitswang.

## Ditshupiso
So Hype Records.
Lebenkele le Lennye

**Lebenkele** **lelennye** "Tuck shop" ke lebenkele le lennye le le fitlhelwang mo teng kgotsa gaufi le mabala a sekolo, bookelong, ntlo ya bonno, kgotsa mafelong a ngtseng yalo. Mo tirisong ya setso sa Borithane, mabenkele a arekisa dijo a amangwe thata a rekisa  dimonamone, kgotsa dijo tse di Botlhofo mme a tlwaelegile kwa dikolong tsa poraefete ('tse di duelang madi a sekolo'). Mabenkele a a rekisang dilonyana tse di rekisiwang a a leng mo dikampaseng gantsi ke one hela a barutwana ba ka rekang  mo go one. Ka jalo, ba ka nna ba reka le dilwana tsa go kwala kgotsa dilwana tse dingwe tse di tlhokagalang mo sekolong. Mo dikgaolong tse dingwe, mahoko a a reng "Tuck shop" a ka nna a bo a tshwana le a a reng "canteen". Lereo leno le dirisiwa mo dikarolong di le dintsi tsa lefatshe la Senyesemane kwa ntle ga United States.

## Ditshupiso
Lebogang Mashile

**Lebogang Mashile** (o bonwe kadi 7 Tlhakole 1979) ke modiragatsi wa mo Aforika Borwa yo o bonweng  kwa Amerika, ke mokwadi le mmoki wa tiragatso. 

## Tsa botshelo jwaga Lebogang Mashile
Morwadia wa batsadi bama Aforikaborwa ba ba neng ba isitswe botshwarwa, Mashile o tsholetswe kwa United States, kwa Pawtucket, Rhode Island,  mme a boela kwa Aforikaborwa mo bogareng jwa dingwaga tsa bo 1990 morago ga bokhutlo jwa tlhaolele.  O ne a simolola go ithuta molao le dikamano tsa boditšhabatšhaba kwa Yunibesithing ya Witwatersrand mme a simolola go kgatlhegela tsa botaki thata. A na le Myesha Jenkins, Ntsiki Mazwai le Napo Masheane, o ne a simolola setlhopha sa poko sa Feela Sistah.

## Ditshupiso
Olga Seate

**Makithing Olga Seate** ke mopolotiki wa kwa Aforika Borwa le mopalamente wa African National Congress (ANC). O tlhophilwe mo palamenteng ka ditlhopho tsa 2024, kwa a neng a le wa masome a supa le bosupa mo lenaaneng la phathi. Seate o tlhaga kwa toropong ya moepo ya Welkom kwa Free State.

## Metswedi
Nontobeko Thandeka Ngema

## Lemorago

### Botshelo jwa bogologolo

## '''Thandeka Nontobeko Ngema''' o bonwe ka ngwaga wa 1994 Sedimonthole a tlhola malatsi a le lesome le borataro kwa kwazulu Natal kwa motseng wa Eshowe mo [[Aforika Borwa]]. O simolotse tiro ya gagwe ya mmino a le monnye. O ne a isa pina e e gatisitsweng kwa seteisheneng sa seyalem'''o'''ya mme ba mo gana ka a ne a le monnye.

## Ditshupiso
Tete Dijana

**Dijana** (  o bonwe ka ngwaga wa 1988 ) ke motabogi wa Aforikaborwa wa marata go lejwa yo o kwa mankalankaleng go Mmarathone wa Comrades ka 2022,  

O tlholega go tswako Mahikeng  kwa  porofenseng ya Bokone Bophirima, Dijana o ne a tlogela tiro ya gagwe ya sepodisi kwa Yunibesithing ya Bokone Bophirima e le gore a tlhome mogopolo mo go tabogeng mabelo a boditshabatshaba lefatshe ka bophara ke seo re se itemogela ka mogaka wa bokone bophirima yo obolelwang .  

Morago ga 2024 Comrades e e thata (up run) kwa a neng a tsena e le mmamoratwa go fenya hat-trick mme kgabagare a fetsa mo maemong a bo 14, o ne a boela kwa down run ka 2025 a fenya sekgele sa gagwe sa boraro.

## Ditshupiso
Kamo Mphela

## '''Kamogelo Matona''' o bonwe ka ngwaga wa 1999 Ngwanaitseele a tlhola malatsi a mabedi le bo robongwe, yo o itsegeng ka seporofešenale jaaka '''Kamo Mphela''', ke motantshi le seopedi [[Amapiano|sa amapiano]] sa [[Aforika Borwa]]. O nnile motho yo o tumileng mo inthaneteng morago ga gore a tsenye bidio ya gagwe ya go bina mo akhaontong ya gagwe ya media wa botsalano.

## Ditshupiso
Mmasepala wa Selegae wa Winnie Madikizela-Mandela

Pele e ne e le karolo ya Mmasepala wa Kgaolo ya OR Tambo, mme e ne ya sutisediwa kwa Mmasepaleng wa Kgaolo ya Alfred Nzo morago ga ditlhopho tsa bommasepala tsa 2011 . 

## Dipolotiki
**Khansele** ya mmasepala e na le maloko a le masome marataro le bone a a tlhophilweng ka kemedi e e tlhakantsweng ya maloko. Makhanselara a le masome a mararo le bobedi a tlhophiwa ka go bouta ga ntlha-go-feta-poso mo dikgaolong di le masome a mararo le bobedi, fa makhanselara a le masome a mararo le bobedi a a setseng a tlhophiwa go tswa mo mananeong a makoko gore palogotlhe ya baemedi ba makoko e lekane le palo ya diboutu tse di amogetsweng. Mo ditlhophong tsa di1 Ngwanaitseele 2021 African National Congress (ANC) e ne ya fenya bontsi jwa ditulo di le masome a mane le borobabobedi mo khanseleng. Tafole e e latelang e bontsha dipholo tsa ditlhopho.

## Ditshupiso
Desmond Tutu

**Tutu** o belegetswe mo lelapeng le le humanegileng kwa Klerksdorp, Aforika Borwa. Fa a tsena mo bogolong, o ne a katisiwa jaaka morutabana mme a nyala Nomalizo Leah Tutu, yo a neng a na le bana ba le mmalwa. Ka 1960, o ne a tlhomiwa go nna moruti wa Anglican mme ka 1962 o ne a fudugela kwa United Kingdom go ya go ithuta thutabomodimo kwa King's College London. Ka 1966 o ne a boela kwa borwa jwa Afrika, a ruta kwa Federal Theological Seminary mme morago a ruta kwa Yunibesithing ya Botswana, Lesotho le Swaziland. Ka 1972, o ne a nna motsamaisi wa Theological Education Fund ya Afrika, maemo a a neng a le kwa Lontone mme a tlhoka maeto a ka metlha a kontinente ya Afrika. Fa a boela kwa borwa jwa Aforika ka 1975, o ne a direla pele jaaka mookamedi wa St Mary's Cathedral kwa Johannesburg mme morago jaaka Mobishopo wa Lesotho; go tloga ka 1978 go ya go 1985 o ne a le mokwaledi-kakaretso wa Khansele ya Dikereke tsa Aforika Borwa. O ne a tlhagelela jaaka mongwe wa baganetsi ba ba itsegeng thata ba tsamaiso ya tlhaolele ya Aforika Borwa ya go kgaoganya batho ka lotso le puso ya basweu ba bannye. Le fa a ne a tlhagisa puso ya National Party gore go galefisiwa ke tlhaolele go ne go tla dira gore go nne le tirisodikgoka ya semorafe, jaaka molweladiphetogo o ne a gatelela gore go se nne le tirisodikgoka le kgatelelo ya ikonomi ya dinaga di sele go tlisa go bouta ga botlhe.

## Ditshupiso
Pholisi ya thuto

## '''Pholisi ya thuto''' e na le melawana le ditshwetso tsa pholisi tse di tlhotlheletsang lefapha la [[thuto]],ga mmogo le kokoanyo ya melao e e laolang go dira ga dithulaganyo [[Thuto|tsa thut]]<nowiki/>o. Puso ya thuto e ka abelanwa magareng ga [[puso ya selegae]], ya naga le ya bofederale mo maemong a a farologaneng. Basekaseki bangwe ba bona pholisi ya thuto e le yona bodiredi jwa loago .

## Ditshupiso
Brown Mogotsi

**Oupa Brown Mogotsi**  ke rakgwebo wa Aforika Borwa go tswa kwa porofenseng ya Bokone Bophirima **(Phola)** , yo o fetogileng motho yo o botlhokwa mo ditatofatsong tsa bonweenwee, go tsenelela mo dipolotiking, le go dutla ga tshedimosetso ya sephiri ya sepodisi.  Go buiwa thata ka ene mo Khomišene ya Madlanga ya Dipatlisiso ka Bosenyi, Go itsunya nko ga Dipolotiki le Bonweenwee mo Tsamaisong ya Bosiamisi jwa Bosenyi.

**Tsa botshelo baga BROWN MOGOTSI**

## Ditshupiso
Winnie Mashaba

**Dr. Winnie Mashaba** (o tshotswe ka 1 Moranang 1981) ke seopedi sa efangele, mogasi wa thelebišene, le mosadi wa kgwebo wa Aforika Borwa. O bonwe le go golela kwa motseng wa Kgoši Phasha kwa Steelpoort. O ne a gatisa alebamo ya gagwe ya ntlha ya *[[Exodus 20]]* ka ngwaga wa 2000.

## Botshelo jwa bogologolo
Winnie Mashaba o tsene sekolo kwa Sekolosegolong sa Mashupje mme a se tlogela morago ga go falola Kereiti ya 11 ka 1998 go tsweletsa lorato lwa gagwe lwa mmino wa seefangele. O ne a bona katlego la ntlha mo maitekong a gagwe a go direla Solly Moholo. Moragonyana ga maiteko a, o ne a gatisa alebamo ya gagwe ya ntlha, *Exodus 20*, ka 2000. O ne a akanyetswa tlhopho mo dikgeleng di le dintsi, go akaretsa le *[[Best African Spiritual Female]]* ya Kora ka 2005. Dikgele tse dingwe di akaretsa South African Music Awards (SAMA), South African Gospel Awards le Metro FM Music Awards. Ka 2010 o ne a fiwa tota ya Best Female Artist kwa Crown Gospel Awards. O ne a nna moanelwa-motlaleletsi wa thelebišene mo thulaganyong ya Dumisa ka ngwaga wa 2015. 

Ka Ngwanatsele wa ngwaga wa 2015, o ne a nyalwa ke Tebatso Phetla, yo a nnang mo motsang wa Burgersfort o o mabapi le wa bone. Ka ngwaga wa 2019 gone, o ne a fiwa tota ya Honorary Doctorate ke ba Trinity International Bible University (TIBU), ba mo akgolela tiro e a e dirileng mo go tsa mmino. 

## Masegatsebe
Winnie Mashaba o ne a kgalwa ke balatedi ba gagwe morago ga go tlhola boo-RaMholo ka sefofane le ntswa go ne go begilwe gore Solly Mholo o ne a kopile dikabelo pele fa go hulara ga gagwe gore a diriwe loaro.

## Dikgatiso

* 2000: *Exodus 20*
* 2007: *[[Kea Letshaba Lefase]]*
* 2007:*[[Ditebogo]]*
* 2008: *[[Ke Rata Wena]]*
* 2003: *[[Motswelle Se Bapale Ka Kekere]]*
* 2001: *[[Lefu Le Tshabeng Ellish Park Stadium]]*
* 2003: *[[Motswelle Se Bapale Ka Kereke Ena]]*
* 2009: *[[Joang Kapa Joang]]*
* 2006: *[[Thola ngwanesu]]*
* 2010: *[[Go Tseba Jehova]]*
* 2011: *[[Modimo O Nale Nna]]*
* 2012: *[[Bophelo Ke Leeto]]*
* 2014: *[[Very Best Of (Live)]]*
* 2015: *[[Lehlotlo Laka]]*
* 2005: *[[O Tla Ya Kae?]]*
* 2016: *[[1st Hymns Project Live Recorded]]*
* 2017: *[[Dilo Tša Lefase]]*
* 2018: *[[The Journey With Winnie Mashaba Live at Emperors Palace]]*
* 2021: *[[Moporofeta Jeremiah]]*

## Dietsele

## Metswedi



## Magokaganyi a kwa ntle

* Winnie Mashaba's official website
Letsatsi la Lefatshe la AIDS

**Letsatsi** la Lefatshe Lotlhe la AIDS, le le tlhomilweng ka letlha la 1 Sedimonthole ngwaga le ngwaga go tloga ka 1988, ke letsatsi la boditšhabatšhaba le le diretsweng go lemosa batho ka leroborobo la AIDS le le bakilweng ke go anama gwa tshwaetsego ya HIV le go hutsafalela ba ba bolailweng ke bolwetse jono. Bolwetse jwa tlhaelo ya masole a mmele (AIDS) ke bolwetse jo bo tsenyang botshelo mo kotsing jo bo bakiwang ke mogare wa Mmoko-tlhabi wa (HIV). Mogare wa HIV o tlhasela masole a mmele a molwetse o be o fokotsa  le go emelana gwa malwetse a mangwe. Badiredibagolo ba puso ya boitekanelo, mekgatlho e e seng ya puso, le batho ka bongwe mo lefatsheng lotlhe, ba keteka letsatsi leno, gantsi ba rutwa ka go thibela le go laola AIDS.

## Ditshupiso
Helen Josefa

## '''Helen Beatrice Joseph''' OMSG ''yo o  bonweng ke'' '''Fennell''' ka ngwaga wa 1905 Moranang a tlhola malatsi a le robedi  go fihla ka ngwaga wa1992 Sedimonthole a hlola malatsi ale masome a mabedi le botlhano. E ne e le molweladitshwanelo tsa tlhaolele wa [[Aforikaborwa .]] Helen o bonetswe  kwa Sussex le kwa Engelane mme o ne a aloga ka dikiri ya Seesimane kwa Yunibesithing ya [[London]]  ka ngwga wa 1927 mme morago a tsamaya a ya kwa India kwa a neng a ruta dingwaga di le tharo kwa Sekolong sa basetsana sa Mahbubia kwa Hyderabad. Mo e neng e  ka nnang ka ngwaga wa  1930 o ne a tswa kwa [[India]] a ya kwa Engelane mme o ne  a feta ka Afrika Borwa. Le fa go ntse jalo o ne a nna kwa [[Durban|Durban,]] koo a neng a kopana le ngaka ya meno e bong [[Billie Joseph]], yo moragonyana a neng a mo tlhala le go mo nyala.

## Ditshupiso
Ditlolo

**Lefoko** la ditlolo le tswa mo Segerikeng  οσμητικὴ τέχνη (kosmetikē tekhnē), le le rayang "mokgwa wa go apara le go kgabisa", go tswa κοσμητικός (kosmētikos), "yo o nang le bokgoni jwa go rulaganya kgotsa go rulaganya", le go tswa κόσμος (kosmos), le le rayang "taolo" le "kgabiso". 

### Tlhaloso ya semolao
Le fa gantsi di bidiwa ditlolo mo setšhabeng, ka setegeniki di akaretsa dilo tse di dirisiwang go phepafatsa kgotsa go fetola mmala, letlalo, moriri, kgotsa meno -- go baya moriti wa matlho, dithapo tse di sweufatsang meno, le dinkgisamonate ka fa tlase ga sekgele se le sengwe. 

## Ditshupiso